Datasets:

gentaiscool

/

nusaparagraph_topic

like 0

4480

Makin kemari keadaan mesjid di deket rumah aye tuh makin bagus ama terawat. Sekarang tuh mesjid kaga cuma 1 lantai, tapi dibangun ampe 3 lantai. Di lantai 1 tapi bukan dipake buat sholat, tapi buat ruang serbaguna. Kalo buat sholat, kite bakal naek ke lantai 2 lewat tangga nyang udeh disediain, tangga buat laki ama perempuan aja beda. Tempat wudhu juga udeh disediain, di luar buat jamaah laki, di dalem buat jemaah perempuan. Lantai mesjidnye juga udeh dipakein keramik jadi makin adem dah tuh. Semua perlengkapan mesjid juga diganti dah jadi lebih modern. Pembangunannye juga bagus, di langit-lagit mesjid ada gambar awannye, jadi adem diliatnye.

religion

4831

Aye juga gatau si permasalahan nyang ada dengan diri aye. Dulu tuh aye susah bertemen, trus paling takut juga sendiri. Kaga ngerti dah ngapa aye jadi anak nyang sepemyendiri ntu. Padahal pan harusnye aye jadi orang nyang mandiri gara-gara kebiasa dari SD tuh mandiri. Kalo masalah buat diri sendiri mah aye pasti mandiri. Cuma kalo buat ketemu orang, ngobrol ama orang baru ya aye tuh rada susah gitu. Kayanya si gara-gara masa kecil aye nyang selalu dibuat minder. Aye tuh minder kan gara-gara dikatain, trus diejek, trus diledek juga. Nah, gara-gara itu tuh aye juga jadi orang nyang males trus kaga mau buat membuka diri trus berkembang gitu.

sports

8920

Pengen bikin lauk yang nyehatin tapi juga enak. Dokter atawa ahli gizi pada bilang kalo makanan gorengan kagak baek kalo keseringan dikonsumsi. Keliatannya kalo kaga ada gorengan, tuh, makan kayak kurang resep. Padahal, banyak makanan sehat yang sedep, kayak ikan pepes. Bumbunya juga kagak ribet. Kita bisa pilih ikan yang menurut kita enak dan cocok. Di sini, coba kita mepes ikan kembung. Bumbunya ada yang alus ama kasar. Bumbu yang kudu dialusin ada bawang merah, bawang putih, jahe, kunyit, garem, ama kemiri. Bumbu kasarnya ada sereh, daon salam, daon jeruk, tomat, ama daon kemangi. Kalo udah jadi semua bumbu ama ikan, tinggal bungkus pake daon pisang, terus dikukus di atas gidir. Baru dikukus sebentar, tapi baunya udah wangi sedep bener. Biasanya, makanan yang pake daon pisang emang nambah rasa jadi lebih sedep, sih. Pas udah mateng, siap mindo, dah.

food & beverages

4464

Sholat kan udeh jadi kewajiban dalem hidup, cuman kalo ngerjain sholat tuh juga mesti khusyuk bukan cuma jalanin doang. Sebenernya biar kite khusyuk tuh ade alesannye. Pertama, kalo kite sholat mikirin nyang lain, nah kalo udeh kaya gitu kite sering lupa tuh ama rakaat ato bacaan. Kedua, kalo mau ngerjain sholat diusahain juga jangan nahan sesuatu, misalnye nahan buang air kecil karna pasti kite kaga khusyuk. Ketiga, jangan laksanain sholat keburu-buru karna bisa jadi bacaannye jadi suka lupa-lupa tuh. Keempat, kalo sholat tuh lakuin dari hati, soalnye kalo terpaksa tuh bikin kite ngerasa terpaksa trus kaga bakal khusyuk. Lakuin tuh sholat karna Allah SWT, jangan karna dipaksa.

religion

4050

Bukan cuma si Rina anak SMPN Cicangon yang kalo pulang sekolah suka bantuin orang tuanye jualan makanan. Ade satu lagi temen aye nyang namanye si Asep, nah kalo si Asep ceritanye beda lagi karna sebenernye dia tuh kaga diboleh ikut-ikut dagang. Maklum usaha nyak babehnye nyang maju bikin tokoknye bisa gaji banyak karyawan. Rupanye Asep tetep bangor kaga ,au nurut, tetep aje dia ikut bantuin tuh masak-masak didapur karna katanye resep. Cita-cita Asep sedari kecil emang pengen jadi koki terkenal, mangaknye tuh dari sekarang die selalu pengen ikut langsung ke toko bapaknye ya karna hoinye itu. Namanye udeh hobi pan udah kaga bisa dilarang, jadi orang tuanye setuju deh si Asep selalu ngintilin di toko.

food & beverages

993

Dosèn amè mahèsiswè Pakultas Tèknik Unipêrsitas Pasundan nyiptèin alat pêmadêm kêbakaran nyang bisè digèndong bêrnamè Portable Fire Pump. Alat ntu punyè ukuran bêrat 13 kilogram nyang bisè dibawè kê daèrah pêrhutanan amè pêmukiman padêt pênduduk nyang sulit dijangkau pêmadêm kêbakaran. Portable Fire Pump mêrupakan hasil risèt dosen Unpas Farid Rizayana, Hèrman Soèmantri, amè Èrwin M. Pribadi liwat program Risèt Kêilmuan Akadêmik 2022 nyang didanèin Lêmbaga Pêngêlola Dana Pendidikan. Walo ukurannyè ringkês, tapi jarak sêmburannyè bisè ngêjangkau bagian-bagian tinggi amè punyè dayè sêmprot aèr nyang rosa. Sumbêr aèr pêranti madêmin api bisè diambil dari kolêm, sungèi, danau, bahkan tangki aèr. Portable Fire Pump udèh ngêdapêt lisènsi hak patèn. Taun bêrikutnyè rêncanènyè dikomèrsialin liwat pêrusahèan rintisan nyang dikêlolè mahèsiswè di bawèh arahan Pusat Inovasi dan Inkubator Bisnis Unpas.

technology

2334

Membahas buah pepaya siape yang gatau tuh sama ntu buah, ntu buah dijadiin gacoannye semua orang yang demen sama ngeganyemin buah-buahan. Organisasi kesehatan dunia (WHO) nyebutin katanye ntu organisasi diklaim mengeluarkan rekomendasinye yang nyebutnye ntu buah pepaya punye nilai gizi yang paling tinggi dibandingin buah yang lainnye. Buah ntu bejibun manfaatnye, dari daunnye yang bisa dijadiin tumisan pepaya buat ngeganyem, sampe buahnye yang dimakan sehari hari dari usia anak-anak sampe bangkotan bisa makan paya. Buah ntu pepaya mengandung nutrisi seperti vitamin A, magnesium, vitamin C, vitamin E, kalium, vitamin B, asam pantotenat, folat, serat makanan, asam lemak oleat, asam linoleat, asam stearat, flavonoid, saponin, antosianin, glukosinolat, tokoferol (alfa dan gamma), beta-karoten dan benzil isothiocyanate. Bejibun nutrisi didalemnye makanye bejibun pula orang yang pade ganyemin ntu buah, karena bagus buat badan kita, salah satunye manfaat ntu buah adalah buat lancarin pencernaan juga.

food & beverages

4045

Donat emang jadi makanan yang disukain orang-orang dari berbagai kalangan. Dari mecem-macem merek donat yang dijual, paling seneng sih ama donat kampung, yang cuma ditaburin ama gula putih alus. Soalnye pernah sewaktu-waktu beli tuh donat yang dimall-mall, liatnye juga resep soalnye warna ama rasanye sedep dipandang. Tapi aye rade cemas, pas tuh donut lupa dimakan 3 hari masa kaga ade jamurnye. Mulai penasaran tuh, pake bahan apaan ye kok bise kaga ngapa-ngapa cuma keras aje kalo dipegang. Dari situ tuh, kaga mau nyari tau lebih dalem tapi tetep ati-ati jadi kaga pernah lagi tuh beli donat dimall. Kalo rasanye pengen nih mindo donat aye cari tuh digerobakan nyang kalo ga langsung dimakan lempem, jadi ya kaga selamanye makanan yang lebih mahal tuh sehat ye mesti ati-ati lagi pilih ganyeman.

food & beverages

3991

Bulan depan mpok aye pengen kawin, nyak udeh mulai sibuk tuh nyari roti buaya. Aye penasaran knapa setiap ada yang kawin tuh roti buaya kaga pernah yang namanya absen. Akhirnya aye tanya sama cing aye dah tuh asal muasalnya, terus kata cing papat roti buaya artinya lambang kesetiaan. Walaupun kate orang-orang buaya sering disamain sama laki-laki idung belang, tapi tiap orang Betawi kaga pernah absen bawa yang namanya roti buaya. Buaya kaga bakal nyari pasangan lagi kalo pasangannya pergi atau mati, makanya tiap ada orang betawi yang kawin tuh pasti ada yang namanya roti buaya sepasang. Biasanya roti buaya ntu di bawa pas mempelai laki-laki dateng ke rumah calon mempelai perempuan.

food & beverages

8416

Ngejage kesehatan jantung emang baenye dilakuin dari masi kecil. Untung bangat, dari dulu ampe karang, enih alat olahraga masi banyak nyang jual, walopun kalo diliat-liat, udeh dikit nyang maenin. Namanye hula hoop. Bentukannye bulet gede, tengahnye kopong, biasanye bebahan plastik ato kagak rotan. Enih alat kagak berat, makanye cara maennye dengan puter-puterin di area pinggang ame perut, kagak bole ampe jatoh. Enih olahrage, simpel-simpel beginih, manpaatnye oke bangat. Bisa buat sirkulasi darah nyeralak, jadi jantung tejamin sehat. Terus, bagus juge buat refreshing biar otak tetep idep. Kek olahrage lainnye, hula hoop juge bisa buat ngejaga keseimbangan ame ngelatih otot bagian bawah. Serunye emang kalo olahraganye bareng-bareng, jadi bisa bari gibah ame nyang laen.

sports

6836

Elu orang Jakarta? Elu fans-nye Soto Betawi? Udeh tau belom, kalo Soto Betawi entu sebenernye diciptain dan dikenalinnye sama orang Tionghoa? Orang Tionghoa penciptanye Soto Betawi namanye Lie Boen Po. Nama “Soto Betawi” awalnye digunain oleh penciptanye supaye soto bikinannye punye identitas yang khas gitu. Nah penciptanye ini ngumpulin nama-nama dari aneka soto yang udeh ada pas jaman entu. Akhirnye karena soto Jakarta belum ada nama khasnye, penciptanye pun namain soto buatannye sebagai Soto Betawi. Nah, sejak entu pula Soto Betawi muncul di kuliner-kuliner Jakarta. Pas taon 1991 makin banyak deh tuh waroeng makan laen yang pake nama “Soto Betawi”.

food & beverages

63

Industri madangan amè minuman sêlalu ngêjadi andêlan buat naèkin pêrtumbuhan industri saban taunnyè. Pêrsaingan jadi kompêtitip amè sêrba gancang karna banyaknyè pêluang. Dari sonolah lahir idè-idè cakêp buat ngêmbangin suatu produk madangan atau minuman sêhinggè dayè saing ngêningkat. Dalêm hal êni, pêrusahèan kudu bisè ngèksplorasi amè ngêmbangin potènsi laèn dari produk madangan amè minuman nyang dipunyè. Pêngêmbangan suatu produk madangan atau minuman ntu biasènyè butuh tim khusus supayè bisè ngêjalaninnyè. Tim khusus êni biasè disebut sêbagè Risêt amè Pêngêmbangan atau Research and Development (R&D). Kagak mêlulu di pêrusahèan industri madangan amè minuman, di rèstoran jugè butuh nyang namènye tim khusus êni. Gawèan di bidang êni urup buat orang-orang nyang dêmên nyobè madangan unik dêngan rasè baru.

food & beverages

6228

Tiap pagi depan rumah ane lewat tukang jamu, namanye ibu juju, ibu juju tu dulu musuhan banget sama ane. kenape musuhan, lantaran dulu ane suka dikasi jamu cekokan sm ibu juju. bujubuset rasanya pait banget tu jamu, ude gitu cara ngasi tu jamunye d cekokin ke mulut ane, trauma banget aslinye. emang sih kata emak ane cekokan jamu ntu bagus buat kesehatan ane dan bagus buat nafsu makan. cuma rasanya ntu bikin nyawa melayang sesaat banget, antara pait sepet pedes dicampur jadi satu. tapi sekarang ane sm ibu juju ude jadi ceesan banget soalnye sekarang ane msh langganan jamunye cuma ga beli jamu cekokan tapi beli jamu kunyit asem nyang bagus buat kulit ane.

food & beverages

6789

Selain Tebing Panenjoan, Anda bisa melihat keindahan dari Curug Cimarunjung Geopark Ciletuh. Curug tersebut memang sudah dikenal sebagai keistimewaan geopark. Karena itulah Anda wajib melihat serta mengabadikan foto dengan latar belakang curug. Fasilitas di destinasi wisata satu ini terbilang cukup lengkap. Pihak pengembang wisata telah menghadirkan banyak spot berfoto yang instagramable. Sehingga tak jarang pengunjung langsung memanfaatkan waktu untuk berfoto sepuasnya. Ketersediaan fasilitas umum seperti kamar mandi hingga tempat ibadah sampai area menikmati kuliner juga tersedia. Sehingga aktivitas liburan selama di Geopark Ciletuh ini akan terasa lebih nyaman serta menyenangkan. Area parkir juga terbilang lebih luas karena memang dirancang untuk menampung banyak kapasitas kendaraan. Pada saat liburan sekolah ataupun akhir pekan memang kapasitas pengunjung bisa dua kali lipat lebih banyak.

technology

3152

Di Amerika Serikat istilah ntu football dipakai untuk olahraga American Football, dan untuk ntu istilah sepak bola disebut dengan soccer. American Football merupakan olahraga yang paling populer di Amerika Serikat. Saat partai puncak berlangsung, Negeri Paman Sam seakan terbius. Seluruh sudut kota bakal menayangkan acara ini dan orang-orang berbondong-bondong ke stadion bersama teman maupun keluarga untuk menonton secara langsung. Didirikan di New Jersey pada tahun 1869, American Football telah menjadi olahraga paling populer di Amerika Serikat lebih dari satu abad. National Football League atau yang dikenal sebagai NFL menjadi kompetisi olahraga dengan jumlah penonton terbesar setiap tahunnya. Pada NFL Draft 2019 berhasil mencetak rekor jumlah penonton terbanyak yakni rata-rata 6,1 juta pemirsa. Angka tersebut semakin menegaskan bahwa Football menjadi olahraga paling populer di Amerika. Keseruan dari olahraga ntu adalah bejibun poin dan gol yang bisa dirayakannye. Satu kali touchdown adalah 6 poin dan jika ditambah dengan kick in akan bernilai 3. Jadi, jangan kaget ketika melihat skor di NFL mencapai 20 sampai 40-an poin. Selain ntu, American Football kagak mengenal kata seri karena harus ada pemenang. Setiap detik merupakan perjuangan yang sangat berarti bagi sebuah tim.

technology

2214

Strès mêrupakan kondisi nyang kagak bolèh diantêpin karna bisè nyêbabin masalèh kêsèhatan, baèk sêcarè pisik mao gè mèntal. Kagak pêrlu ngêluarin banyak duit, carè ngilangin strès bisè êlu lakuin liwat tindakan sêdêrhanè. Dalêm studi nyang dirilis di Sage Journals, disêbutin bahwa duchenne smile, jênis mèsêm lèbar nyang ngêlibatin otot-otot mukè sêkitar matè bisè ningkatin suasanè ati. Mêski dilakuin dêngan purè-purè, mèsêman êni bahkan bisè ngêbantu ngurangin strès wayah situasi sêkitar ngêjè êlu ngêrasè kêwalahan. Wayah êlu mèsêm, têrjadi pêrobahan aktipitas otak nyang bêrhubungan dêngan suasanè ati. Mèsêman êni jugè bakal ngêjè suasanè ati orang sêkitar ngêjadi lêbih baèk, walo tibang purè-purè.

slice of life

8984

Waktu pertandingan piala dunia di Qatar, Lionel Messi jadi bahan omongan semua penonton di dunia. Dia berhasil ngebawa Argentina jadi pemenang di Piala Dunia taun 2022 kemaren. Timnas Argentina berhasil ngalahin timnas Perancis. Aksi-aksi Lionel Messi bikin jatuh cinta orang-orang yang bahkan tadinya kagak ngerti banyak soal bola. Sebelomnya, banyak orang apalagi wadon yang kagak ngerti bola, tapi udah tau nama Lionel Massi. Cuma tau aja. Abis nonton piala dunia, banyak yang tau bagemana cara maen bolanya Messi. Kagak cuma cakep pas lagi maen bola, sikap yang bagusnya juga bikin banyak orang jadi kagum. Sebelom menangin Piala Dunia ini, Messi sering bawa timnya jadi juara. Dia ngedapetin gelar pemaen terbaek sepanjang masa atawa Greatest of All time (GOAT).

sports

7304

Elu tau kagak kalo salah satu upacara keagamaan dalam agama Islam entu Hari Raya Idul Fitri alias lebaran? Elu tau kagak, biasanye ape aje yang dilakuin para muslim dan muslimah di hari pelaksanaan upacara keagamaan satu entu? Mulai dari pagi yang cerah pas hari raya Idul Fitri, mereka biasanye ngelakuin ibadah upacara keagamaan Hari Raya Idul Fitri, ya entu salat eid. Biasanye abis salat eid, mereka pulang ke rumah dan sarapan. Biasanye sih hidangan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis sarapan, biasanye pade pergi seilaturahim ke rumah tetangga ataupun rumah keluarga. Nah biasanye juga pas lebaran Idul Fitri, pas lagi kumpul keluarga, orang gede pade bagiin THR alias Tanggokan Hari Raya buat para bocah. Nah entu die kegiatan laennye yang ade di hari pelaksanaan upacara agama Islam, ya entu Idul Fitri.

religion

1750

Wayah ntu Syella lagi bênêr-bênêr pokus mengetik laporan di ruangannya nyang terletak di lantai teratas dari bangunan sekolah. Ujug-ujug diè ngêrasè oleng. Diè menengok kê luar jendela amè melihat murid-muridnya berjalan cepat keluar dari ruangan kelas, sementara jêm ntu bukanlah jêm istirahat. Syella sigrah menutup laptop, ngêmasin barang-barangnyè, lalu sigrah berjalan keluar. Sêmuè murid-murid gè lagi bergerak cepat menuju pintu keluar. Syukurnya, sekolah ntu sêcarè rutin mengadakan pelatihan evakuasi buat gêmpa bumi ampè sêmuè orang terlatih carè evakuasi padè wayah terjadi gêmpa bumi. Seluruh murid, guru, amè karyawan sekolah mengevakuasi bangunan dalêm waktu 3 menit. Evakuasi berhasil dilakuin dêngan amat tertib amè kagak adè kejadian dorong mendorong.

slice of life

489

Upacarè adat nyangku adalah upacarè ngêrêsikin bêndè-bêndè pusakè pêninggalan parè lêluhur Panjalu. Upacarè êni mêrupakan suatu ritual sakral nyang dilakuin padè bulan Rabiul Awal taun Hijriah, yakni minggu têrakhir padè ari Sênèn atau Kêmis. Padè awalnyè, upacarè adat nyangku adalah buat ngêrêsikin bêndè pusakè kêrajèan Panjalu sêrtè sêbagè misi pênyêbaran agamè Islam. Tujuan dari dilaksanèinnyè upacarè adat nyangku karang tibang sêbatês ngêrêsikin bêndè-bêndè pusakè pêninggalan Kêrajèan Panjalu. Hal êni disêbabin udèh nyêbarnyè agamè Islam di kalangan masarakat Panjalu. Sêlaèn ngêrawat bêndè-bendè pusakè, padè dasarnyè upacarè adat nyangku adalah ngêrêsikin diri dari sêgalè sêsuatu nyang dilarang olèh agamè Islam dan bêrtujuan buat mêringêtin maulid Nabi Muhammad Saw. sêrtè sêbagè saranè buat mêrêrat tali silaturahmi masarakat Panjalu.

religion

410

K.H. Noèr Ali lahir padè 1914 di Dèsa Ujungharapan Bahagia, Babêlan, Kabupatèn Bêkasi. Diè adalah bocah kêêmpat dari sêpulu bêsodarè pasangan Anwar bin Layu amè Maimunah binti Tarbin. Wayah rêmajè, Noèr Ali pindèh kê Kampung Cipinang Muara, Klèndèr buat ngêmêrdalêm èlmu dari Guru Marzuqi. Padè 1934, Noèr Ali pêgi ibadèh haji sêkaligus ngêmêrdalêm èlmu-èlmu agamè. Sêlanjutnyè, diè balik kê Indonèsia padè 1940-an. Diè ngêdiriin Pêsantren At-Taqwa di kampung halamannyè. Têrus, padè wayah pêrêbutan kêmêrdèkaan, Noèr Ali mêrsiapin santrinyè buat masup latihan kêmilitèran nyang dibêntuk Jêpang. Adè jugè nyang disalurin kê Pasukan Pêmbêla Tanah Air supayè milu pêrang di mèdan tempur. K.H. Noèr Ali wapat padè 29 Januari 1992. Mêski sosoknyè tiadè, pêrjuangannyè bakal têrus idup dalêm ati masarakat Bêkasi.

religion

84

Salèh atu obat batuk kêring alami nyang udèh banyak kitè tau adalah jêruk nipis. Bêdasarkan pênêlitian taun 2004 nyang têrbit dalêm Jurnal Intêrnasional Èlmu dan Tèknologi Murni dan Têrapan, jêruk nipis ngandung unsur antimikroba nyang manjur buat ngêbantu pêmulihan tênggorok akibat inpèksi. Jêruk nipis èmang kagak bisè ngilangin pirus atau baktèri pênyêbab batuk kêring, tapi sêkagaknyè jêruk nipis bisè ngêringanin gêjalè batuk kêring. Sêlaen ntu, jêruk nipis adalah sumbêr pitamin C nyang baèk buat kêsèhatan. Sêbagè obat hèrbal, jêruk nipis bisè dicampur amè madu atau kècap. Sêlaèn èpèktip ngobatin batuk kêring, jêruk nipis jugè aman dikonsumsi sêbagè obat hèrbal karna kagak adè èpèk samping nyang ngêrugiin kêsèhatan.

food & beverages

457

Galungan dirayèin olèh umat Hindu saban 210 ari, têpatnyè padè ari Buddha Kliwon Dungulan. Galungan jugè dirayèin olèh masarakat Tênggêr dêngan maknè amè carè nyang bèda dari masarakat Bali. Tatè carè pêrayèannyè idèntik amè barikan, yakni upacarè nyang biasènyè dilakuin saban 35 ari sêkali atau sêtêlèh bêncanè kayak gunung mêlêtus, gêmpa, atau gêrhanè. Ari rayè Galungan Tênggêr udèh kagak dilaksanèin dêngan carè Tênggêr, tapi têlèh disatuin amè pêrayèan Galungan sêsuè tatè carè Hindu Bali. Dalêm pêrayèannyè, umat Hindu ngêlakuin ibadèh amè rangkèian ritual, misalnyè pênyucian diri sêcarè lahir amè batin dan ngasih sêsajèn kêpadè Sang Hyang Widhi buat mintè kêsêlamêtan. Sêtêlèh rangkèian pêrsêmbahyangan sêlêsè, umumnyè umat Hindu bakal bêkunjung kê sanak sodarè.

religion

6907

Dapur yang ideal kayak gimane sih? Dapur yang ideal entu tentunye kudu bersih, sehat, dan aman. Kudu bersih, lantainye kinclong, kagak ade sampah numpuk, kagak ade sarang laba-laba, dan hal-hal kotor laennye. Selaen entu dapur juga kudu kena cahaya matahari. Jadi kudu ade jendelanye. Terus dapur juga kudu ade venntilasi udara yang banyak. Selaen entu pastinye kudu ade beragam alat masak yang dibutuhin dan tempat buat naronye. Misalnye, di dapur kudu ade kompor, kulkas, rak atau lemari (isinye bisa piring, wajan, piso, spatula, dan laennye), rak cucian piring, dan laennye. Intinye, dapur entu kudu bersih dan terbebas dari serangga ataupun hewan, kudu masuk cahaya matahari dan udara, dan alat masak dasarnye lengkap!

food & beverages

7384

Elu tau Bangka Belitung? Tau alat musik tradisionalnye juga kagak? Katenye entu, Bangka Belitung ade beragam tipe alat musik tradisional, misalnye entu ade yang namenye gitar dambus. Entu alat musik tradisional katenye punyae bentuk yang mirip gitar dan katenye keliatan mirip bentuk buah labu yang lalu dipotong jadi dua bagian gitu. Katenye pade bagian perut gitar dambus entu dikasih lobang kosong dan entu dijadiin sebagai ruang resonansi. Entu lobang bakalan ditutup pake kulit kera atau kijang. Kagak gitar dambus aje alat musik tradisional dari enih wilayah, tapi ade juga rebana, gambangan, gong, serunai, suling Bangka Belitung, dan ade laennye lagi.

culture & heritage

8616

Karang-karang enih, bahasenye, mah, modal internet bae ude bise buke usahe. Kek wirausahe enih. Kalo bingung mao mulae bisnis dari bidang ape, bise cari-cari di internet pekara enih. Pasti ude banyak nyang ngomongin dan bise jadi inspirasi kite dalem betindak. Misalnye, di internet banyak bangat nyang ngomong kalo mao wireusahe, coba buke di bidang nyang banyak diminatin konsumen, kek kape, londri, restoran, toko pakean, ketering, disen grapis, jualan bunga-bungaan, pecetakan, ritel, start up, jadi dropshipper barang-barang onlen shop, ato ngelanjutin bidang nyang ude ade dari dulu, tapi ampe karang masi eksis bangat, kek salon ato barbershop, toko kelontong nyang jual kebutuan seari-ari, barang-barang homemade ato handycraft, bise juge gerae pulse.

business

4957

Dulu tuh aye demen banget ama pelem robot di tipi, kaga tau knapa kayanye seru bangey liat robot bisa berubah jadi apa aja. Kalo ada pelem cemen tentang robot pasti aye selalu nonton tuh kaga boleh ketinggalan. Kadang tuh aps kecil suka ngayal kalo bisa punya temen dari robot karna bisa diandelin karna bisa berubah jadi apa aja. Apalagi pas ada pelem robot nyang bukan kartun, lupa dah aye juga judulnye apaan, itu seneng banget aye nontoninnye. Ampe gede juga kalo pelem-pelem tentang robot tuh kadang masih suka tertarik kalo pun kaga setertarik dulu pas kecil. Tapi aye kaga sampe demen banget ampe maenan robot, cuma demen pelemnya doang.

technology

2700

Setelah menjalankannye ibadah puasa selama 30 hari, menahan berbagai macem nafsu kaga hanya lapar, dan haus. Kite juga beribadah yang bejibun, salah satunye yang berbeda dari kesehariaan kite adalah sholat tarawih, dan itikaf di 10 malam terakhir bulan Ramadhan. Ketika udeh di penghujung bulan Ramadhan rasanye sedih bener dah, karena ladang kite mencari pahala sebanyak-banyaknye udeh berakhir, bulan ini sungguh lah nikmat, dan berkah. Berakhirnye bulan Ramadhan, disambut dengan Hari Raya Idul Fitri atau yang biasa kita kenal sebagai Hari Lebaran merupakan sebuah momen yang sudah kagak asing lagi untuk semua umat Muslim yang ada di seluruh penjuru dunia. Lebaran Idhul fitri sangat disenenginnye sama bocah-bocah karena momentum mereka untuk dapet THR, biasanye di rumah-rumah juga disajikannye aneka macem ganyeman, dari kue kering hingga ketupat, serta manisan.

religion

7406

Walaupun Wila entu orang Betawi, badogan khas daerah favoritnye entu macem-macem. Kagak cuma soto betawi aje. Wila entu doyan bener sama rendang. Wila juga demen bener sama pempek. Wila juga demen bener sama bika ambon, ayam taliwang, otak-otak, lumpia, nasi jamblang, nasi lengko, tahu gejerot, karedok, kepiting soka, sop konro, mi bangka belitung, mi aceh, kue sagu, rujak cingur, ayam betutu, bolu paranggi, bolu susu, bubur manado, soto banjar, ikan bakar manokwari, ikan cakalang, kue lapis, dan laennye. Intinye, bagi WIla, badogan-badogan khas daerah dari beragam daerah di Indonesia entu enak-enak bener deh. Nyok cobain mulai dari sekarang secara satu per satu soalnye entu enak bener!

culture & heritage

907

Siapè dah nyang kagak kênal amè Feeding Frenzy? Rilis padè 2004, gim kêmbangan PopCap Games êni ngunjukin pêgimanè rantè madangan têrjadi di alam liar. Êlu padè nyang maènin gim êni bakal dikasih gawèan buat ngêndaliin sêbuah ikan bêrnamè Andy. Êlu padè dikuduin buat ngêgarês ikan-ikan nyang lêbih kêcit. Mangkin banyak ikan nyang êlu padè garês, mangkin gêdé jugè awak Andy êni. Tapi, êlu padè kudu têtêp waspadè wayah bêburu ikan karna kagak jarang gè bakal adè ikan lêbih gêdé nyang pèngèn ngêgarês êlu padè. Kalu ikan nyang êlu padè kêndaliin udèh tumbuh gêdé, êlu padè bisè ngêgarês ikan-ikan nyang sêbêlonnyè pèngèn ngêmangsè êlu padè. Sêlaèn ngêdapêtin kêrêsêpan, êlu padè nyang maèn gim êni bisè ngêtauin jênis-jênis ikan nyang bêlon êlu padè kêtauin sêbêlonnyè.

technology

4010

Buat yang demen banget makan ama sambel, kudunya wajib banget dah tuh nyimpen sambel. Daripade capek ngulek tiap hari mending bikin sekalian banyak terus simpen dah di lemari pendingin. Cara bikinya juga gampang banget, siapin cabe, bawang merah, bawang putih, kemiri, tomat, terasi. Bahan-bahan yang disiapin trus di ulek dah ampe alus, abis ntu siapin minyak di atas kuali buat masak tuh sambel. Sambel di tumis tuh ampe mateng, nah boleh ditambahin daon salam, sereh juga biar makin sedep dimakannye. Nah kuncinye, biar sambel bisa disimpen biar lama tuh sambel masak ampe tanek. Sambel yang udah mateng bisa di taro ke dalem tempat trus tunggu dingin dulu baru bisa dimasukin ke dalem lemari pendingin. Sambel bikinan sendiri pastinye lebih hemat karna lebih murah.

food & beverages

8648

Doel lagi demen-demennye ngeliatin tren pasar di media sosial, nih. Die ngamatin, dari dulu ampe karang, ade atu produk nyang ade bae nyang jual, terus pasarnye rame. Enih behubungan ame hobi, sih. Biasenye orang-orang nyebutnye photocard ato disingkat PC. Doel mikir, oke juge jualan beginian. Soalnye, tiap ade nyang ngepromosiin di Twitter ato Instagram-nye, ade bae nyang nawar mao beli. Akhirnye, die ngedalemin soal PC enih. Makan waktu lumayan lame, sekitar seminggu kurang, die baru ngarti flow-nye. Akhirnye, Doel mutusin buat beli beberape PC nyang harganye lumayan mure dan die temuin setelah nyelem ke banyak akun Twitter ame Instagram. Ntar, kalo grup enih ngeluarin album baru, die bakal jual-jualin lagi PC-nye. Biasenye nyang kek ginih-ginih untung, soalnye hargenye jadi naek! Buat platform jualannye, die ude rencana bakal promosiin di Twitter, Instagram, ame Shopee; ngikut penjual-penjual nyang laen. Moga aje, dah, ngoleksi hobi enih jadi becuan buat die.

business

4555

Selaen bisa maenin alat musik tradisional, kite mesti bisa jaga ama ngerawat tuh alat musik. Karena kan sayang kalo kite kaga jaga bae-bae. Nanti salah-salah taro bisa rusak tuh alat musik. Biasanye pan alat musim buatnye dari bahan dasar kayu, jadi bener-bener harus diperhatiin. Mangaknye, aye suka bersihin trus rawatin tuh alat musik tradisional nyang udeh puluhan tahun disimpen. Dari masa ke masa tuh alat musik selalu diperhatiin karena emang udeb jadi pesen turun temurun. Banyak juga orang nyang pada maen ke rumah tuh nanya kok bisa nyimpen alat musik kok apik banget gitu, pan aye mikirnye kan warisan nyang kaga ternilai harganye jadi ayo sama- sama kita rawat.

culture & heritage

2292

Minuman yang seger, mengandung banyak manfaat untuk tubuh, lebih tepatnye buat tenggorokan biar plong adem. Apalagi di musim yang tak menentu, terutama kalo lagi musim panas ntu wajib kite jaga tenggorokan biar ga kering. Adem sari memberikan terobosan baru tinggal glek diminum aje, kalo tempo dulu kan ntu minuman kudu dikasih aer diaduk aduk baru dah diminum, kalo sekarang dijualin botolan udeh jadi tinggal minum, walaupun yang kemasan sachet serbuk masih ade, tetapi di minimarket udeh dijualin dah ntu minuman adem sari yang botolan. Warna botolnye ijo, ada rasa yang original, dan ada juga yang madu. Rasanye bener-bener enak, dan nyegerin, pokoknye ajib banget dah, bikin tenggorokan jadi plong enak bet dah.

food & beverages

4072

Nah kalo mau coba diet alpuket juga ada hal-hal nyang mesti diperhatiin supaya dietnye berjalan dengan aman dan sesuai. Diet alpuket bisa buat sarapan, makan siang bisa, makan malem bisa, dan buat cemilan juge bisa. trus pilih jamnya tuh karna kalo dari pagi ampe malam makan alpuket kan bosen juga. Kalo bosen ganyem buahnya doang, alpuket bisa dicampur ama roti, dicampur ama sayuran, trus di jus ama buah ato ga sayuran laen. Alpuket emang kaya asem lemak tak jenuh tunggal, serat, kalium, ama vitamin K tapi ganyemnye juga jumlahnye mesti cukup. Soalnye kalo kebanyakan juga kaga bae, kandungan kalorinya ade 182 jadi kalo kebanyakan bukan malah diet tapi malah gedein badan.

food & beverages

123

Kawasan Pêngalèngan punyè banyak têmpat wisatè hits, salèh atunyè adalah Situ Cilêunca. Situ Cilêunca bêrlokasi di Dèsa Wanasari, Pêngalèngan, Bandung. Danau sêlêga 1.400 hèktar êni bêradè di kêtinggian 1.550 mdpl. Jadi, pêngunjung nyang mao kê sono disaranin makè pakèan têbêl karna hawanyè adêm bangêt, apèlagi kalo kê sononyè pagi butè sêbêlon matèari têrbit. Kêdalêman danau êni ampir 17 mètêr. Aktipitas aèr nyang bisè dilakuin di sêkitar sono adalah naèk pêrahu kêliling danau amè mancing. Pêmandangan alamnyè boto bangêt. Kondisi alamnyè jugè masing cukup têrawat. Banyak pu'un rindang nyang ngêjè udarè di sêkitarnyè têrasè sêgêr. Têmpat wisatè êni bakal bikin ati têntrêm, urup buat nyang mao nênangin ati amè pikiran.

leisures

6278

Emak aye kalo ude pagi terus ngrencanain masak tu udh rada ribet dah, die suke bingung, adek ane ide klo emak ane masak seafood. akhirnye emak aye oke terus beli bahannye, emak aye tu sebenernye kurang gape masalah masak chinese food ya maklum aja dah orang jaman dulu masaknya ga suka nyang ribet masak nyang simple aje, dan nyang paling penting kagak makan biaye banyak, kalo masak seafood kan bahanye aje ude mahal banget, belanje cumi, udang, daging sapi, daging ayam dan bahan lainnye aje kagak cukup 100rb, klo masak biase kaya tumis kangkung, tempe goreng ame ikan asin ga sampe biaya mahal.

food & beverages

8623

Orang kantoran, walopun mungkin kantornye beda, perusahaannye beda, bidangnye beda, tapi uniknye mereka punye karakteristik nyang mirip-mirip. Enih karakteristik bisa bangat jadi pembeda antara orang nyang kerjanye di kantor ame kagak. Petame, biasenye ntu orang tipenye pemimpin gitu. Pribadinye demen bangat kalo didengerin, dipecaye, ame dihormatin ame rekan-rekan sekitarnye. Kedue, ade orang nyang karakteristiknye mikromanajer ato demen bangat ngawasin orang, bahkan suke ampe "ketat" bangat gituh. Ketige, orangnye penuh semanget. Biasenye nyang ginih demen bangat kerje ame tim dibanding ndirian, terus demen ngomong, ame sering ngelakuin hal spontan bari ngelakuin hal laen ato bahasa anak jaman karang, mah, multitasking. Keempat, ade orang nyang karakteristiknye sistematis, jadi kudu pokus ngerjain atu kerjaan sebelon pindah ke kerjaan laen.

business

8422

Nyang namanye olahraga, kagak perlu lah ampe nyusahin diri ato ngeluarin duit seabreg. Kalo kate nakes dari Rume Sakit Umum Daerah Kajen Kab. Pekalongan, sih, di rume juge bisa bikin badan sehat bugar. Salah satu nyang paling gampang dilakuin, kagak butu duit seabreg, ame pasti bangat semue orang punye alatnye ntu olahraga duduk-bediri. Iye, gerakannye cuman duduk, terus bediri, duduk lagi, bediri lagi, gitu be diulang-ulang. Alatnye cuman butuh atu kursi aje, tapi kalo bisa jan nyang ade senderannye. Soalnye, peraturan olahraga kecil enih, ente kagak bole nyender, posisi badannye tegak, posisi perut ditarik ke depan, ame tatapan lurus ke depan. Harus sigap gituh postur badannye. Kalo udeh, bisa tuh mulai duduk-bediri pake durasi masing-masing posisi 3 detik. Cobain, dah, bagus buat pernapasan ame otot-otot kaki.

sports

8927

Abis bikin ramuan buat nyehatin pernapasan, kita bikin ramuan lagi. Kali ini, kita bikin ramuan yang nama kerennya ramuan detoks rahim. Mirip-mirip ama ramuan sebelomnya, tapi ramuan ini lebih lengkep bahan-bahannya. Kita pake lima rempah-rempah. Ada jahe, kapulaga, kayu manis, tumbar, cengkeh, ama madu. Kalo bisa, kita pake jahe merah. Kalo kagak ada, pake jahe yang biasa juga kaga papa. Jahe diparut terus taro di gelas. Taroin juga bahan laen, selaen madu. Kita didihin aer di gidir. Kalo udah mendidih, tuang ke gelas yang udah ada rempah-rempahnya. Diemin ampe udah anget, baru tuangin madu. Ramuan siap disruput. Kita bisa minum ini rutin biar rahim kita sehat. Baeknya, kita juga tetep jaga makanan, kagak makan yang macem-macem. Moga-moga kita kagak jadiin aus buat pawadan beli minuman yang bikin penyakit.

food & beverages

6987

Waktu Desember dua taon yang lalu, aye punya pengealaman liburan yang berkesan bareng keluarga aye di vila batu. Iye, vila batu. Jadi bangunan entu vila dibuat dari batu. Di dalemnye pun mayoritas terbuat dari batu, mulai bangku-bangku panjangnye, meja ngebadog, meja dapur, tangga, lantai kamar mandinye, dinding kamar mandinye, westafel, dan laennye. Intinye, unik bener deh. Nah kagak entu doang yang bikin ini villa unik, bisa dikate, mayoritas bangunan batu ini dikelilingin kaca tembus pandang. Jadinye, kite bisa liat pemandangan ijo walaupun dari dalem entu vila! Di sekitar entu vila batu tentunye banyak pohon cemara yang julang tinggi. Pokoknye vila dan pemandangan di sono bagus bener deh! Nyok dah liburan ke entu vila biar pengalaman liburan elu berkesan!

leisures

3477

Salah satu rekomendasi bisnis rumahan yang sedang trend ya ntu adalah bisnis warung kopi. Dengan kagak memiliki sebuah kedai ataupun food truck, kite hanya perlu membuka bisnis online melalui ojek online juga e-commerce lainnye untuk layanan antaranye. Apelagi jika kopi racikan udeh pas, dan sesuai dengan lidah bejibun orang, keuntungan kemudian akan datang menghampiri. Jika ingin mencari peluang usaha, dan ide yang menjanjikan, cobalah untuk memulai bisnis laundry. Apelagi jika kite membukanye di area apartemen, perkantoran, kampus, atau komplek perumahan baru. Karena kawasan ntu umumnye dihuni oleh mahasiswa, karyawan, serta pasangan muda yang sibuk, dan membutuhkan jasa pencucian pakaian yang cepat.

business

3149

Berenang ntu merupakan salah satu kegiatan olahraga yang hampir disenangi oleh bejibun orang. Pasalnye ntu olahraga satu ini melibatkan pergerakan seluruh otot pada bagian tubuh yang dipercaya memiliki begitu banyak manfaat. Ini hal pertama yang menjadi kabar baik bagi semua orang. Renang kagak hanya menyenangkan, tetapi juga cukup ampuh untuk menjaga berat badan ideal Anda. Faktanye berenang selama satu jam kite dapat membakar 100-200 kalori, tentu saja dengan pertimbangan seberapa efisien anda berenang. Kalori yang dibakar tergantung dengan rutinitas latihan anda, semakin anda rutin maka renang bisa membakar kalori lebih efektif dibandingkan dengan olahraga lain seperti bersepeda.Selain dapat menjaga berat badan. Manfaat renang bagi tubuh selanjutnya adalah dapat menguatkan otot-otot di dalam tubuh, salah satunya adalah otot triceps. Bahkan peningkatan massa otot triceps ini dapat mencapai 23,8% apabila rutin berenang dalam delapan minggu atau lebih.

sports

595

Doclang, ngêdêngêr namènyè mungkin bêlon banyak orang tau kulinèr êni. Kalo di Jakarta adè kêtoprak, di Bandung adè kupat tahu, di Bogor adè doclang. Kêtoprak, kupat tahu, amè doclang mêrupakan kulinèr nyang ampir mirip. Tapi, kêtupat nyang digunèin dalêm sajian doclang dibungkus makè daon patat. Salèh atu kêunikan laènnyè dari doclang adalah pikulan gêrobaknyè. Pikulan gêrobak doclang dominan bêwarnè ijo, auk dah adè kêsêpakêtan khusus atau adè sarat têrtêntu sêhinggè nyaris sêmuè pêdagang doclang punyè pikulan bêwarnè ijo. Hal laèn nyang ngêbèdain doclang dari ketoprak amè kupat tahu adalah pênggunèan kêntang. Têtêkan kêntang rêbus mêrupakan salèh atu bahan utamè sêlaèn kêtupat amè tahu.

culture & heritage

940

Pêrcobèan dêngan bêrbagè mèkanismê ngumbah pakèan bêrlangsung sêcarè ora nêntu sêlamè abad kê-19. Bêrbagè pêrcobèan têrkait mèkanismê pêngumbahan pakèan dilakuin. Ampè padè akhirnyè taun 1767, èlmuan Jèrman bêrnamè Jacob Christian Schäffer nêmuin mêsin cuci. Tapi, ontong dibayangin mêsin ntu bêgawè otomatis. Mêsin cuci masing têrdiri atas tangki kayu amè tuas pêmutêr kayu. Carè gawènyè adalah dêngan nuangin aèr panas kê dalêm tangki, mutêr tuas buat ngumbah pakèan, têrus kêmudian mêrêsnyè di antarè duè rol kayu. Tangki mêsin cuci kêmudian dikêringin dêngan carè ngêbukè kêrannyè. Sêkitar 30 taun kêmudian, sêorang pêbisnis dari Amèrika Sêrikat, Nathaniel Briggs, mêrolèh hak patèn pêrtamè buat mêsin cuci.

technology

4911

Kalo buat beli barang elektronik nih aye emang kurang banget dalem nyari tau. Pokoknya langsing beli aja tuh kaga mikir-mikir lagi. Teus pas di rumah bari deh nyesel, knapa kaga ambil warna ini segala macem dah ada aja kurangnya. Ampe sekarang jiga masih gitu kaga pernha teliti dulu liat spesifikasi barang elektronik nyang mau dibeli. Hasilnya ya begitu jadi kaga kepake karna nyesel. Mangkanya suka diomelin tuh ama Babeh karna milih apa-apa tuh maen buru-buru bae. Abis aye tuh suka pusing karna kalo di sono tuh udah kebanyakan model jadi percuma juga nyari tau ntar juga di sono pilihanye beda.

technology

2794

Provinsi Sulawesi Tengah merupakan provinsi yang kaya akan budaya warisan nenek moyang yang diwariskannye secara turun-temurun. Tradisi dan budaya tetap terus terpelihara. Kepercayaannye warisan budaya juga tetap dilestarikannye dan dilakukannye dalam beberapa bentuk kegiatan adat tradisional seiring dengan pengaruh zaman modern seperti sekarang ini. Senjata tradisional Sulawesi Tengah beraneka ragam, sebagaimane daerah lain di Sulawesi, atau bahkan di Nusantara. Tombak Kanjae dan Surampa merupakan senjata tradisional yang termasuk senjata panjang yang sering digunakan oleh masyarakat Sulawesi Tengah pada zaman dahulu. Senjata tradisional ntu bisa berbentuk seperti tombak bermata tiga seperti senjata Trisula. Senjata tradisional dari Sulawesi Tengah ini menjadi senjata utama prajurit kerajaan sebagai sarana pertempuran pada masa lampau.

culture & heritage

6973

Waktu dua taon yang lalu aye liburan ke Bandung, aye nginep di salah satu vila di sono. Aye lupa namanye ape, intinye entu vila didominasi sama batu-batuan. Mulai dari mejanye, pilarnye, kursinye, tangganye, dinding kamar mandinye, westafel, dan laennye. Nah tapi selaen didomninasi sama batu-batuan, entu vila dilapisin sama banyak kaca yang bisa bikin kita nikmatin pemandangan alam di luar dari dalem vila. Jadinye kalo ujan atau elu males keluar, elu tetep bisa nikmatin entu pemandangan! Cakep bener deh entu vila dan pemandangannye. Selaen pemandangannye cakep, entu vila luas banget dan harganye juga terjangkau! Gas deh elu ke sono buat lburan! Kagak bakalan nyesel dah!

leisures

6660

Saya pikir warung makan nasi Padang itu lebih mengundang selera di banding warung makan Tegal (warteg). Selain itu harga nya juga terjangkau untuk ukuran saya yg hanya karyawan biasa, kuli pabrik. Suatu waktu saat saya melewati pinggiran jalan saya pun melihat sebuah warung makan padang. Saya pun menghampiri nya dan kemudian memesan sebungkus untuk di bawa pulang kerumah, repot nya kalo jadi single parents pulang kerja di rumah tuh nggak ada yg Masakin. Saya pikir sebelum nya menu nya masih lengkap dengan segala lauk Pauk, sayur singkong dan nangka nya. Nafsu makan saya mendadak sedikit berkurang dan sedikit kecewa saat sang pemilik warung bilang, " Cuma ini yg ada pak!" Sambil mengambil nasi putih dari rice coker yg ada tulisan Philip nya (terus terang Philip ……..) Saya cuma melihat sepotong ayam goreng yg tampak nya sudah tak menarik lagi. Terpaksa deh akhir nya saya mengiyakan saja ucapan sang pemilik warung lantaran saya tidak ingin mengecewakan sang pemilik warung yg sudah mengambilkan nasi putih nya ke kertas pembungkus nasi. Nasi Padang rasa warung angkringan pun akhir nya saya bawa pulang.

culture & heritage

8226

Xavier entu udeh tau gimane caranye die ilangin stres. Nah die entu hobi ngedaki gunung make dari entu kalo die lagi stres, pas akhir pekan, die bakalan daki gunung. Nah kenape daki gunung bisa bikin Xavier ilangin stresnye? Karena katenye die, daki gunung entu die banyak aktivitas fisiknye, make dari entu, enih olahraga bisa micu lepasnye hormon endorfin yang bisajadi ilangin ataupun ngurangin stres. Udeh gitu nih ye, pas udeh sampe di puncak tingginye, pemandangan dan udaranye entu juara bener kate Xavier. Pemandangannye penuh pohon dan hal ijo laennye yang nyejukin, udaranye pun juga bikin sejuk. Jadi kalo kate Xavier, 1 kegiatan daki entu dapet banyak manfaatnye.

slice of life

6661

Nasi padang adalah nasi putih yang disajikan dengan berbagai macam lauk-pauk khas maskan dari suku minagkabau Indonesia. Kata padang merujuk pada ibu kota provinsi Sumatra Barat: Padang. Nasi padang adalah sebuah hidangan yang disajikan secara lengkap secara prasmanan dengan daging, ikan, sayuran, dan makanan pedas yang dimakan dengan nasi putih. Nasi padang merupakan komoditas ekspor paling terkenal dan masyarakat Minangkabau mempunyai kontribusi yang besar untuk masakan Indonesia. Restoran padang biasanya ditandai dengan bangunan bergaya Rumah Gadang (atapnya yang lonjong dan melengkung) dilengkapi dengan gaya etalasenya yang khas. Etalase nasi padang biasanya terdiri dari piring dan mangkuk yang ditumpuk sedemikian rupa, ditata dan diisi dengan berbagai hidangan. Restoran padang, terutama yang kecil-menengah, biasanya memakai nama-nama dalam bahasa Minang.

culture & heritage

4452

Tapi kadang aye juga suka heran, kok masih ade aje orang nyang pahan tuh Al-Qur'an malah berbuat jahat ama kite. Kaga abis fikir dah itu di mana pikirannye. Aye ngerti ama paham mereka tuh mungkin aja lebih ngedalemin kitab suci jauh dibandingkan ama aye. Cuma ya kok lagi-lagi ade aje berita nyang kaga ngenakin tentang pemuka agama. Mudah-mudahan mah cepet dikasih hidayah dah, dan kite juga dijauhin tuh ama orang-oranf macem begitu. Sebenernya si sama aja ye, orang nyang pinter matematika belom tentu bisa ngajarin orang matematik. Nah, orang nyang kaga bisa baca A-Qur'an belom tentu bisa ngamalinnye jadj lebih banyak berserah diri dah sekaragmng.

religion

7890

Ade beberape kelebihan yang bisa elu dapetin kalo elu jadi seorang wirausaha atau pengusaha. Pertama, elu bebas buat atur kerjaan elu supaye lebih leluasa, termasuk jam kerja dan hari libur. Kedua, elu bisa tingkatin keterampilan dan kreativitas elu. Elu bisa ade kesempatan buat liat potensi diri, entah sebagai pengusaha ataupun pemimpin. Ketiga, elu bisa bantu ciptain lapangan kerja baru bagi orang laen. Keempat, elu bisa ngasilin keuntungan yang bisa elu pake buat tambahan modal maupun tabungan masa depan nanti. Nah entu die beberape keuntungan jadi wirausaha. Gimane, menarik kan? Gas gih sono pelajarin jadi wirausaha supaye elu bisa dapet keuntungannye.

business

1237

Ngêdapêt kêuntungan gêdé mêrupakan salèh atu arêpan bagi saban orang nyang mao ngêbukè amè ngêjalanin sêbuah bisnis. Tapi, kagak sêlamènyè bisnis nyang dikêlolè bêjalan lancar. Kêrugian jugè bakal milu ngêwarnèin pêrjalanan bisnis. Carè pêrtamè supayè bisnis êlu bisè bêjalan mulus amè gampang bêkêmbang adalah dêngan ngêlakuin mètodê ATM (amatin, tiru, modpikasi). Mètodê êni amat ampuh kalo êlu bêlon ngêmilikin pêngalaman atau sumbêr modal nyang bisè ngêbantu bisnis êlu bêkêmbang. Lèngkah sêlanjutnyè adalah dêngan ngêlakuin risèt dêngan mêratiin sêkitar êlu. Sêlanjutnyè, kêhadiran bisnis êlu padè dasarnyè kudu ngasih solusi têradêp masalèh nyang nongol di sêkitaran kitè. Hal êni bêrkaitan amè digitalisasi nyang prinsipnyè ngêgampangin, bukan nyulitin calon konsumèn. Terakhir, sêbagè pêbisnis, êlu kudu punyè tingkat krèatipitas amè analisis nyang tinggi.

business

9744

Bue durian atau nyang dikenal pake name bue duren ntu bue nyang unik amet dengan harge nyang mahal. Bue nyang dari luar punye kesen nakutin gare-gare punye banyak duri tapi ternyate didalemnye bikin mulut nganga. Bue durian atau duren emang sering dijulukin jadi King of Fruits alias Raje Bue. Beberape orang demen amet ame arome, rase serte teksturnye nyang pulen tapi banyak juga nyang malahan kaga rose buat nyium aromanye nyang tajem. Bagen ge berkulit duri ama punye arome tajem, masi banyak orang kaga sabar nungguin ampe musim duren dateng. Bue duren sebenernye punye kandungan Vitamin B1, Vitamin B2, Vitamin C, Kalium, Kalsium ama Fosfor nyang jadi nutrisi penting buat awak.

food & beverages

7703

Elu sadar kagak, kalo laptop entu jadi alat teknologi yang penting bener buat laksanain kegiatan sehari-hari? Mulai dari para pelajar sekolah ataupun mahasiswa universitas, sampe para pekerja pade butuh alat teknologi satu entu buat kegiatan sehari-hari. Nah apelagi pas pandemi COVID-19, bisa dikate mayoritas kegiatan dijadiin kegiatan online atau daring. Jelas aje alat teknologi satu entu jadi hal yang kudu dimilikin. Bahkan entu alat teknologi yang udeh ade dari waktu entu, jadi makin berkembang spesifikasinye dan aplikasinye. Laptop yang makin canggih jadi bisa ngerjain tugas atau proyek, ngedesain, edit segala macem, dan ketemuan secara virtual! Nyok deh nabung buat beli alat teknologi yang canggih satu entu!

technology

186

Sêbêlon pandêmi, biasènyè hal nyang dilakuin wayah bosên di rumèh adalah nonton pèlêm di bioskop barêng kêluargè, têmên, atau gacoan. Adènyè pandêmi ngêja kêgiatan di luar rumèh têrbatês. Untungnyè karang banyak layanan nonton pèlêm daring nyang lègal. Jadi, êlu kagak kudu kêluar rumèh lagi buat nonton pèlêm. Supayè nontonnyè mangkin rêsêp, adè bêbêrapè hal nyang kudu êlu opènin. Pêrtamè, têntuin waktu nonton nyang pas amè kêluargè, têmên, atau gacoanlu. Kalo udèh sêpakêt waktunyè, wayahnya nêntuin pèlêm nyang mao ditonton. Pilih pèlêm nyang sêmuenyè dêmên, yè. Abis ntu, cèk tipi, spèkêr, amè jaringan intêrnèt. Pastiin intêrnèt stabil biar nontonnyè lancar. Têrakhir, siapin gayêman paporitlu. Nah, sêlamêt nonton dah!

leisures

6221

Buat orang nyang ude terbiase ngegayem pete, pete ntu makanan paket lengkap kalo kagak ade pete kerasa hambar. Biar kata begitu, kagak dikit juga orang yang kagak demen lalapan eni. Rasanye yang dianggep pait ama nimbulin efek samping bebauan kurang sedep. Macem congor lu yang bisa aje bau got, aroma urin ama kentut jadi kagak sedep bikin orang milih kagak makan pete. Menurut penelitian paling anyar yang dilakuin peneliti, katanye orang-orang yang berjuang dengan gangguan depresi, banyak yang ngerasa jauh lebih baik abis makan pete. Soalnye pete ngandung tryptophan, sejenis protein yang diubah ama badan jadi serotonin, katanye sih bisa bikin badan enjoy, ningkatin mood ama biasanye bikin orang ngerasa lebih nyaman.

food & beverages

1709

Bêrbagè masalèh dalêm hubungan bisè nongol karna komunikasi nyang kagak kêjalin baèk antarè pasangan. Sayangnyè, kagak sêmuè pasangan sadar pêntingnyè komunikasi ampè akhirnyè mêrèka ngêrasèin kesulitan nyêlêsèin konplik dalêm hubungan. Kalo pèngèn ngêmilikin hubungan nyang sèhat, pêrbaèkin polè komunikasi. Hal ênilah nyang pêrlu dipêratiin buat bêlajar ngêjadi dèwasè dalêm hubungan. Sêbuah hubungan nyang dèwasè tumannyè ngêmilikin polè komunikasi nyang baèk. Êlu amè pasangan kagak ragu buat saling kêbukè. Ngêmilikin jalur komunikasi nyang kêbukè amat pênting di antarè pasangan. Êni ngêmungkinin kêduènyè buat ngèksprèsiin hal nyang mêrèka pèngènin amè ngêjè sêmuènyè danta di antarè mêrèka. Lalu, kalo êlu amè pasangan kêbukè atu amè laèn, bakal lêbih gampang buat bêsikap transparan nyang pênting pêranti ngêbangun kêpêrcayèan dalêm hubungan.

slice of life

7316

Tiap agama entu punya tempat atau rumah ibadah dan pastinye punya bentuk ciri khas masing-masing. Misalnye, agama Islam rumah ibadahnye entu Masjid, Protestan dan Katolik entu gereja, Hindu entu Pura, Buddha entu vihara, dan Konghucu entu Kelenteng. Rumah ibadah entu dikate sebagai sarana keagamaan yang penting bagi semua pemeluk agamanye di suatu tempat. Terusnye, rumah ibadah entu katanye identik sama simbol “keberadaan” pemeluk agamanye mereka. Abis entu selain jadi simbol, rumah ibadah pastinye juga buat tempat beribadah dan penyiaran agama. Entu semua bertujuan biar kehidupan spiritual pemeluk agama tersebut menjadi lebih baik. Rumah ibadah entu penting makanye kenyamanannye jadi prioritas utama. Jadinye, rumah ibadah dibikin biar bisa menuhin kebutuhan spiritual umat beragama. Nah kalo elu Islam, udeh pernah ke masjid belom? Kalo belom, gas gih sono ke masjid! Banyak juga masjid yang bagus!

religion

8353

Hari ini Doel balik ke rumah Enyak nyang metu bae. Perutnye keroncongan selama jalan pulang. Pas udeh sampe rumah Enyak, Doel liat Enyak lagi masak ikan. Doel penasaran terus nanye ke Enyak, "Ape, tuh, Nyak?" Terus kata Enyak, "Pecak lele ini namenye, Doel." Doel iye-iye bae. Enyak yang demen bangat ame pecak ikan lele langsung nyerocos ke Doel soal makanan khas Betawi itu. Kate Enyak, bahan utamanye dari bumbu cabe ame bumbu rempah. Ini pecak sebenernye bisa pake ikan laen, kagak cuma lele. Biasanye ikan gurame, kalo kate Enyak. Ikannye juge bisa digoreng atau kagak diobong. Dimakannye pake lalapan ame sambel. "Sedep bener," kate Enyak bari nyiapin piring. Doel bantu-bantu, abis ntu makan bedua ame Enyak. "Leker, Nyak. Besok-besok bikin lagi, ye," kata Doel bari nyengir. Balik ke rumah Enyak emang bikin girang!

food & beverages

3457

Menjadi wirausahawan berarti mampu selalu memikirkan selangkah lebih maju untuk melihat peluang atau situasi di masa depan. Misalnye, mencari peluang untuk membangun bisnis yang lebih sukses di masa depan. Orang yang visioner menjadikan kekurangan, dan kesalahan masa lalu sebagai pelajaran, dan kagak terlalu banyak mengingat kekurangan, dan kegagalan tersebut. Selain ntu harus selalu bisa berpikir positif, jika ingin berwirausaha juga harus memiliki sikap percaya diri. Yakinlah bahwa bisnis kite sendiri bakalannye dapat berhasil. Ntu juga dapat mendukung pekerjaan yang sedang berjalan sehingga kite lebih termotivasi untuk mencapai kesuksesan bisnis yang dimungkinkan dalam dunia bisnis. Keyakinan akan kemampuan diri sendiri tanpa kesombongan, dan ketidaktahuan juga termasuk rasa percaya diri dan semangat juang yang tinggi. Menjadi pengusaha juga berarti kite dapat memandu setiap hasil yang dicapai. Hal ntu penting karena dalam dunia bisnis akan selalu ada kendala yang bisa membuat kite menyerah. Ntu juga melibatkan keinginan yang kuat untuk mencapai hasil maksimal dari semua upaya yang dilakukan.

business

2659

Dalam upaya kite untuk memperdalamnye ntu pemahaman agama, maka perlu dilakukannye secara konsisten atau istiqomah. Setidaknye sekali dalam sepekan baik mendatangi majlis pengajian secara langsung atau mengikuti kajian secara online. Atau untuk bapak-bapak atau laki-laki setiap shalat Jumat perlu dijadikan sebagai momentum untuk memaksimalkannye mendapatkannye ntu ilmu, karena seorang suami pengetahuan ilmunye lebih banyak karena untuk mendidik ke istri, dan anak-anaknye, dan bekali ilmu dari sebelum menikah sehingga pas udeh nikah udeh bisa ngamalin tahap demi tahap. Harapannye dengan ilmu yang sudah didapat, jangan hanya terhenti bagi diri sendiri aje. Minimal, sampaikan kepada keluarganye kite, misalkan di malam hari seusai pulang kerja berdiskusi dan saling bertukar pikiran atas ilmu yang didapat dengan keluarga. Menuntut ilmu wajib selama kita masih idup, sehat, dan kaga ada batesan umurnye, tapi kalo di rasa susah ke mesjid kita bisa denger liat hp, tv atau bahkan radio, banyak cara yang bisa di tempuh. Seperti ada hadist yang begitu indah untuk ajakkan menuntut ilmu, ya ntu "Jika kalian melewati taman syurga maka berhentilah. Mereka bertanya,”Apakah taman syurga itu?” Beliau menjawab,”Halaqoh dzikir (majelis Ilmu).” (Riwayat At-Tirmidzi).

religion

72

Kukusan adalah pêrabotan dapur tradisional bêrbêntuk kêrucut nyang dikêjè dari anyaman bambu. Anyaman kukusan kagak dikêjè rapêt, tapi adè sêdikit ronggè-ronggè kêcit supayè hawa panas bisè liwat. Kukusan biasè dipakè amè orang dulu buat nanêk nasi. Kukusan jugè kagak tibang dipakè buat nanêk nasi, tapi bisè buat ngolah masakan laènnyè. Biasènyè, kukusan bakal ditaro di atas langsêng bêrisi aèr ngêdidih. Langsêng êni sêbagè wadèh aèr nyang bakal dipanasin. Jadi, posisinyè langsêng di bawèh, kukusan di atasnyè. Kukusan biasè digunèin makè tungku amè kayu bakar. Pêmakèan kukusan buat masak sêlaèn karna biayènyè lêbih hèmat, jugè ngêjè aromè amè rasè masakan jadi lêbih sêdêp.

food & beverages

505

Umat Hindu ngêlakuin sêrangkèan upacarè sêbêlon Nyêpi, salèh atunyè adalah upacarè ngêrupuk nyang dilakuin sêari sêbêlon Nyepi. Ngêrupuk mêrupakan upacarè nyang dilakuin buat ngusir Bhuta Kala atau kêjahatan nyang dilakuin sore ari (sandhyakala) sêtêlèh upacarè mecaru. Upacarè ngêrupuk dilakuin dêngan carè nyêbar nasi tawur di pêkarangan rumèh, ngoborin rumèh, amè gêtok bendè-bêndè apè ajè buat nyiptèin suarè ramè. Tujuannyè buat ngusir Bhuta Kala dari lingkungan sêkitar. Khusus di Bali, upacarè ngêrupuk biasènyè dimêriahin amè pawèi ogoh-ogoh. Pêrsiapan pawèi biasènyè udèh dimulè sêjak sorè dan pawèi bakal bêrlangsung ampè ngêjêlang têngèh malêm. Ogoh-ogoh diarak dêngan ngêbawè obor keliling dèsa amè kotè, têrus dibakar. Êni bêrtujuan buat ngalahin atau ngêgêtak Bhuta Kala dari pulo.

culture & heritage

9728

Kue manis nyang punye bentuk bulet-bulet kecit dilapisin gula karamel eni namenye gemblong. Jajanan kue tradisional eni banyak dijualin di pasar-pasar ama di tempat jajanan kue-kue di pinggir jalan di sekitaran Bekasi, Bogor, ama Jakarte. Kue gemblong di belah dalemnye dibikin dari campuran kelape ama ketan. Rase gemblong nyang manis legit bikin orang jadi demen ama eni kue. Buat belah luarnye ade lapisan gula nyang dibikin dari gula pasir, gula merah, ama daon pandan. Semue bahan entu dimasak barengan ampe ngeguleg ama jadi kentel. Kalo udeh gitu tinggal masukin gemblongnye. Aduk rate ampe semue lapis nutupin gemblongnye. Trus diemin ampe ntu lapisan gulanye kering.

food & beverages

8924

Pengen pegi jauh-jauh kayak ke Papua gitu, tapi gara-gara biayanya gede banget, jadi belom bisa. Kali ini, kita cobain bikin makanan yang dari Papua aja dulu. Nama makanannya Papeda Tuna Kuah Kuning Papua. Awal-awalnya kita siapin bahan papedanya dulu. Kita siapin sagu seperapat ama aer mendidih setengah leter. Aer yang udah mendidih itu dimasukkin sagunya, terus aduk-aduk. Kalo warna sagunya udah bening, artinya udah mateng. Buat kuah tuna kuningnya, pertama kita bikin bumbu alusnya dulu. Ada kunyit, bawang merah, bawang putih, kemiri, tumbar, cabe merah. Kalo bumbunya udah jadi, kita bikin kuah kuning tunanya. Pertama, tuna setengah kilo difilet, kemangi, tomat, tomat, satu leter aer, garem ama gula seadanya, ama pake mecin kalo mau tambah sedep. Bumbu yang alus tadi ditumis, taroin. Kalo udah wangi, taroin aer. Kalo aernya udah mendidih, masukkin ikan tuna yang sebelomnya diiris. Terus taroin daon kemangi, ama tomat. Kalo udah mateng, siap dimakan bareng ama papedanya.

food & beverages

3079

Olahraga yang disukai, dan mampu dilakukan bocah SD usia 8-9 tahun udeh mulai bisa yang berat-berat, seperti ; Lari yang udeh lebih terarah, kagak mencong-mencong. Bermain bola seperti sepak bola, bola basket, bola voli. Bulu tangkis untuk melatih fokus dan ketangkasannye. Pada usia ini, fokuslah untuk melatih anak melakukan teknik dan gerakan yang tepat. Pemberian instruksi yang terlalu rumit mungkin masih mampu dicerna anak usia 8-9 tahun secara optimal. Tetapi kalo si anak suka, gapape juga. Anak membutuhkan petunjuk yang singkat, jelas, dan sedikit demi sedikit. Olahraga yang membutuhkan strategi khusus masih sulit diserap si kecil sehingga justru akan membuatnye bingung. Meski begitu, kemampuan koordinasi tangan dan mata anak mulai meningkat. Sesuaikan juga dengan kemampuan motorik anak yang sedang berkembang di usia ini.

sports

2284

Ketoprak merupakan salah satu dari sekian bejibunnye ganyeman kesukaan aye, dan masyarakat lainnye. Ganyeman ketoprak ntu berbahan dasar dari ketupat, ditambah toge, tahu, bihun, dan timun kadang ada juga pake telor dadar, bejibun kan tuh satu piringnye, dikasih bumbu kacang yang diulek bareng bawang putih dan cabe rawit jadi makin sedep dah ntu ganyeman, bikin yang ngegaresnye lupa diri kalo ngegaresin ntu ganyeman. Ntu ganyeman bejibun dijual di kota Jakarta, tetapi digerobaknye ntu ganyeman tulisannye asalnye dari Cirebon. Ajaibnye lagi ntu ganyeman kalo di Cirebon jarang ditemuin, dan rasanye kurang ajib gitu dah. Sampe detik ini ntu ganyeman masih jadi tanda tanya besar karena entah darimana berasalnye, untuk warga betawi meyakini kalo itu berasal dari kota Jakarta, tetapi banyak yang mendebat kalo itu berasal dari Cirebon. Terlepas dari itu semuanye, intinya ini ganyeman enak bet dah jadi wajib bener digares, ajibnye lagi ntu ganyeman bisa digares pagi atau siang atau sore atau malem, dan ntu ganyeman didemenin dan dijadiin gacoan buat lauk oleh semua kalangan umur.

food & beverages

4106

Nah hal penting nyang belon banyak orang tau kalo ngunjungin tempat sekarang tuh wajib daftar-daftar dulu, nah kebeneran kan negara kite tuh baru sembuh dari wabah jadi ada baiknya juga jumlah pengunjung di suatu tempat tuh dibatesin. Buat nyang pengen rekreasi ke Tebet Eco Park kite mesti daftar jadwal kunjungan lewat applikasi tuh nyang namanye Jaki, buat nyang kaga tau apa itu Jaki ini aye kasih tau kalo Jaki itu applikasi resmi dari Pemerintah Provinsi DKI Jakarta untuk melayani masyarakat. Jadwal kunjungan taman ini tuh dibuka setiap hari tapi pake dua sesi, sesi pertama jam 7-11 pagi, sesi dua jam 1-5 sore. Pengunjung nyang dateng juga dibatesin, buat seni ampe jumat 4000 pengunjung kalo sabtu ampe minggu 5000 pengunjung. Walaupun kita liat sedikit repot, tapi aturan nyang dibuat pasti buat kepentingan pengunjung juga kok.

leisures

2304

Bagi pencinta ganyeman pastinye udeh ga asing lagi denger ganyeman yang namanye batagor. Ganyeman ntu asalnye dari Jawa Barat, khusunye Bandung. Batagor ntu sendiri adalah ganyeman yang isinye, bakso goreng, tahu goreng, dan pangsit goreng dengan dibeberin saos kacang yang gurih, lezat dan pastinye ajib menggugah selera. Beberapa pendapat menyebutnye jika batagor adalah ganyeman yang secara ga sengaja dibuat oleh perantau asal Jawa Tengah, namanye ntu kang Isan sekitar tahun 1973 yang pada saat tempo ntu merantau di Bandung, Jawa Barat. Kang Isan awalnye penjual tahu bakso kukus keliling di daerah tempat tinggalnya di Bandung tepatnya di seputaran Jalan Kopo. Sayangnye ntu tahu kurang laku, akhirnye die coba iseng goreng dijual malah laku, maka dari ntu die namanye tercipta ntu ganyeman batagor baso tahu goreng, meskipun sekarang yang pade jualan ntu ganyeman disempilin pangsit goreng, dan juga siomay. Semua kalangan demen sama ntu ganyeman, harganye murah, dan rasanye yang sedep bikin yang pade ganyem maunye ngegares terus tanpa sadar.

food & beverages

4061

Perjalan cerita aye untuk dapet codet nyang pas belum berenti sampe di sini, teryata codet tuh ada banyak jenisnye juga ye. Bahan-bahan yang digunain buat bikin codet tuh macem-macem, ade nyang dari silikon, ade nyang dari kayu, dari stainless steel, ade juga nyang dari logam. Nyaranye buat milih alat dapur tuh kaga boleh sembarangan, mesti diliat dulu dari mane asal usul buatnye. Nah aye keinget tuh sempet beli pan codet nyang dari bahannye plastik, pas dipake masak trus kena panas masa pada meleleh. Menurut food and drug administration di Amerika, alat dapur dari plastik ntuh ade kandungan zat kimia karna udeh kena panas pas lagi masak. Zat kimia nyang ntu teryate berbahaya buat tubuh, bisa nimbulin penyakit kronis contohnye bisa keracunan, osteoporosis, nah kalo lama-kelamaan bisa nimbulin penyakit kanker.

food & beverages

136

Hotèl amè motèl samè-samè têmpat pênginêpan, tapi taukah êlu bèdanyè? Hotèl bêrasal dari bahasè Prancis, yakni têmpat nyang disèwain sêbagè têmpat buat nginêp amè têmpat madang orang nyang lagi dalêm pêrjalanan. Motèl adalah gabungan katè 'mobil' amè 'hotèl' (adè jugè nyang bilang gabungan 'motor' amè 'hotèl'). Katè 'motèl' bêrasal dari lokasinyè nyang biasè bêradè di dêkêt jalan rayè. Hotèl padè umumnyè nyèdièin bêjibun pangkèng dan bêradè di gêdong nyang lêga, sêdêngkan motèl tibang nyêdièin têmpat nginêp amè têmpat parkir. Pasilitas di hotèl lêbih lêngkêp dari motèl, puguhnyè hargè nginêp di hotèl lêbih mahal dari motèl. Jumlah pêgawè hotèl jugè lêbih lêngkêp dari bêrbagè dipisi dibanding motèl nyang biasènyè tibang adè rèsèpsionis amè pégawè kêrêsikan.

leisures

5687

Sebenernye cerita rumah tangga nyang harusnye jadi model buat rumah tangga aye ke depan itu kaga ada indah-indahnye. Ada aje hal nyang bikin aye ngerasa harus gimana si mestinye rumah tangga tuh. Jujur aje nih ye kaga ade tuh dalem keluarga nyang harusnye kaga ragu buat ngungkapin rasa sayang. Boro ngucapin sayang, kalo ade nyang ulang tahun juga kaga ada nyang tau. Dari situ kaga ngarti tuh ye ngeluapin perasaan, udeh idup aye mah datar aje. Malahan orang nyebut aye tuh jutek karna kaga ade ramah-ramahnye. Abis terlalu pusing mikirin hubungan pasangan orang tua tuh kaga ade harmonis-harmonisnye dah tuh.

slice of life

6984

Elu punya pengalaman liburan yang berkesan? Sama temen atau keluarga? Aye punya pengalaman liburan berkesan bareng enyak aye pas aye udeh lulus kuliah. Mungkin buat beberape orang biasa aje, tapi aye ngerasa liburan aye satu enih berkesan. Nah setelah lulus kuliah, aye liburan dulu bareng enyak aye. Nah selama liburan entu, kite nonton bareng. kite maraton serial Korea. Kagak cuma entu aje, kite pun juga jalan-jalan kulineran di tempat sekitar. Kite juga cari kafe yang bagus pemandangannye. Nah liburan berdua bareng enyak aye jadi salah satu liburan berkesannye aye. Soalnye entu bener-bener waktunye aye abisn buat seneng-seneng dan Cuma berduaan sama enyak aye. Enyak aye pun nurutin banyak kemauannye aye.

leisures

2815

Alat musik tanjidor ntu merupakan alat musik khas Betawi yang udeh popular sampai zaman sekarang. Alat ntu awalnye dimainkannye oleh budak-budak Belanda yang ada di Batavia. Tanjidor sebagai alat musik yang dimainkannye oleh kelompok. Orkes Tanjidor berkembang pada tahun abad ke-19 ketika perkumpulannye ntu kaum Betawi lahir. Seperti gambang kromong, tanjidor terdiri dari berbagai alat musik. Ada alat musik pukul seperti tamburm alat musik tiup seperti tombon, tenor, piston, dan clarinet. Tanjidor dimainkannye bersama-sama dengan lagu daerah seperti Jali-Jali. Kesenian musik ini dimainkannye ketika acara khitanan, pernikahan, memperingati Kemerdekaan Indonesia dan tahun baru. Orkes Tanjidor biasanye dimainkannye sambil berjalan mengelilingi lingkungan rumahnye.

culture & heritage

4834

Tapi kehidupan aye tuh berubah setelah aye SMA, aye bisa nyalurin bakat lewat ekskul futsal. Kebeneran saat itu udeh ada tuh ekskulnye. Aye bisa tunjukin kemampuan aye, dan teryata orang-orang pada muji. Gara-gara pujian itu percaya diri aye balik, trus nyang tadinye aye orang malu-malu sekarang lebih pede buat tampil di depan banyak orang. Walaupun awal-awal aye suka gemeteran karna diliatin banyak orang, tapi lama-lama kebiasa. Setelah percaya diri balik, aye juga mau eksplorasi diri sendiri, trus bisa temenan ama banyak orang. Bertemen ama ornag baru juga aye bisa adaptasi, emang dasyat banget dah perubahannye. Selaen itu, aye juga jadi berani buat nyoba hal-hal baru supaya idup tuh kaga monoton.

sports

9057

Barusan kita udah ngomongin nonton olahraga langsung di lapangan. Biar pas, sekarang kita omongin juga gimana nonton pertandingan olahraga dari tipi. Nonton olahraga dari tipi juga kadang lebih enak dibanding nonton langsung. Kayak nonton balapan motor yang jalanannya liku-liku, kalo kita nonton langsung yang keliatan cuma sekelebat aja, abis itu ngilang lagi motornya. Kalo nonton dari tipi, kita bisa liat jalanan balapannya dari jauh yang udah disenter kamera. Motor-motor balapan juga banyak yang bisa kita liat, kagak cuma sekelebat aja. Apalagi sekarang udah banyak tipi dijital yang muncul. Nah, kita bisa pilih tipi-tipi yang pas buat ditonton. Biar mata kita enak nontonin olahraganya. Ada tipi yang terang banget ampe silo bikin mata jadi perih, tapi ada juga tipi yang warnanya adem. Jadi, mata kita nyaman nontonnya. Enaknya nonton di rumah pake tipi, kita bisa nontonnya sembari rebahan. Ini pas banget buat orang-orang yang lebih demen ngedekem di rumah.

sports

7365

Senjata tradisional ape aje yang elu tau? Elu tau Keris kagak? Keris entu senjata tradisional dari Bali. Katenye, masyarakat Bali entu make senjata tradisional keris buat ngebela diri dan wakilin orang buat hadirin undangan pernikahan. Selaen entu, mereka ade kepercayaan kalo keris bisa nyembuhin orang dari gigitan binatang berbisa dengan cara merendam keris di dalam air. Ukiran keris Bali bermacam-macam. Ada yang mempunyai bentuk patung dewa, patung pedanda, penari, raksasa, kepala kuda, dan sebagainya. Gagang keris dibikinnye dari kayu, tapi ade juga yang dihias permata. Biasanye pegangan keris agak gede dan panjang. Nah entu die tentang senjata tradisional yang namenye Keris.

culture & heritage

6230

Syahi manis ntu jenis minuman nyang jadi kedemenan banyak orang. Selaen rasanye nyang kaga tawar dimulut, syahi manis juga gampang dibuat. Timbang nyampurin bubuk syahi ame gula, terus seduh ame air anget; syahi manis ude siap disajiin. Syahi anget juga punye mangpaat buat ngangetin badan, apelagi pas lagi udara lagi dingin. Syahi (make atawa kagak make gula) juga udah ngandung antioksidan, nyang bisa bantu nangkal radikal bebas di dalem tubuh. Cuman kalo keseringan nyahi bisa ningkatin risiko diabetes. Soalnye, satu gelas syahi biasanye makedua sendok makan gula nyang setara ame kurang lebih 13.5 gram. Bates ngonsumsi gula saban hari ntu nyang disaranin ame Kemenkes cuman 54 gram.

food & beverages

5773

buat aye nyang idupnye udeh kebiasa di kota, kadang tuh suka ngayal kalo pengen hari tuanye di desa gitu dengan suasana nyang nyaman, damai, tenteram. Pengen suatu saat punya rumah di desa trus ngurusin hewan ternak ama hasil tani. Punya tanah tapi hasilnye di garap ama orang nanti kite tinggal nikmatin hasilnye. Kalo udeh tua mah mau ngapain lagi emang. Kalo di desa ka kite bisa fokus ama akhirat. Kalo di kota idup kayanye kejar-kejaran banget supaya dapet kualitas idup nyang dinilai orang bae. Nurutin begitu mah kaga bakal ada sudahnye pan. Kite terus ikut-ikutan bae kaga ada tenangnye gitu.

slice of life

6931

: Elu doyan seafood? Tau kagak, selaen enak, badogan satu entu juga banyak manfaatnye? Bahkan katanye seafood itu salah satu jenis badogan yang paling sehat di dunia karena banyak nutrisinye, kayak protein, vitamin D, dan asam lemak omega 3. Manfaat yang ade di seafood entu misalnye; banyak nutrisinye, nurunin resiko serangan jantung dan stroke, ngedukung perkembangan organ tubuh, dukung kesehatan otak, bantu cegah dan ngatasin depresi, banyak vitamin D, nurunin resiko penyakit autoimun, bantu cegah asma buat bocah, ngelindungin mata buat para lansia, dan bahkan bisa ningkatin kualitas tidur. Tuh kan, banyak bener manfaatnye! Bener-bener bagus deh ngbadog seafood! Jadi, seafood entu kagak cuma enak aje, tapi banyak bener manfaatnye!

food & beverages

4098

Rencananye mah udeh mateng banget mau jalannye hari sabtu, tapi tiba-tiba pade kaga bisa karna katanye ada arisan kelurga di rumah Nyak. Mau kaga mau juga kan aye kaga bisa ikut mesti bantuin masak ama segala macemnye. Akhirnye jalan-jalannye diundur hari Minggu sore, kebeneran tuh pasti bisa bawa kue banyak karna abis bikin kue buat arisan. Nah akhirnye jadi juga tuh jalan ke Taman hari minggu, kite jalan dari siang karna biar nyampe sono kaga terlalu sore gitu. Nah sampenye di sono tuh aye bingung karna kaga tau disebelah mana tamannye, ya namanye juga ditengah kote pan kaga nyangka ada taman nyang segitu gedenye.

leisures

804

Olahragè amat baèk dalêm ngêjagè kêbugêran ama kêsèhatan awak, têrmasup buat bocah amè orang tue, bahkan mangkin dini sêsêorang kênal olahragè, diè bakal mangkin tuman ngêlakuinnyè wayah dêwasè nanti. Kagak adè istilèh kêbangêtan gancang buat ngênalin aktipitas pisik padè bocah-bocah. Pênêlitian gè ngunjukin bahwa hubungan antarè aktipitas pisik ama kognisi udèh dimulè padè awal orok. Têrus sêiring bêjalannyè waktu, pêrkêmbangan masing-masing aktipitas bakal ngêdorong pêrkêmbangan kêmampuan laènnyè. Pêrkêmbangan awal gêrakan motorik kasar bêrbarêngan amè pêratian dasar, têrus ngêrangkak sêrtè bêjalan kêhubung amè carè pikir adaptip amè plèksibêl. Dari mulè batita, bocah udèh bisè dikênalin amè olahragè. Puguh ajè, kudu dipilihin jênis olahragè nyang sêsuè amè kêmampuannyè ajè.

sports

8958

Masa bocah itu masa yang paling nyenengin banget. Banyak banget kenangan di waktu ini. Apalagi waktu maennya yang paling banyak. Maenan waktu kecil banyak ngandelin gerakan badan. Kagak jadi masalah kalo di waktu ini kita braga-brigi ama banyak kedekeran. Orangtua malahan demen banget kalo kita banyak di luar rumah, kagak kelamaan ngedekem aja di dalem. Biarpun kadang kalo maen sering kelayapan jauh-jauh, yang penting bocah kudu bilang. Maenan yang banyak bikin badan kagak bisa diem ini bisa jadi olahraga buat bocah-bocah. Ini yang bikin bocah pas masih kecit itu pada aktif ama sehat-sehat aja, walopun bikin emak dikit-dikit ngomel lantaran pas pulang maen baju bocah pada dekil ama kumel.

sports

2674

Nabi Yunus termasuk salah satunye Nabi yang kisahnye diceritakannye berkali-kali dalam Al-Qur’an. Bahkan, namanye diabadikan menjadi salah satu surah. Allah menceritakan kisah Nabi Yunus sebanyak empat kali dalam kitab-Nya tersebut. Kisah Nabi Yunus juga dapat kita temukan pada Surah As-Saffat (37) ayat 139—148: “Dan sungguh, Yunus benar-benar termasuk salah seorang Rasul, (ingatlah) ketika dia lari, ke kapal yang penuh muatan, kemudian dia ikut diundi ternyata dia termasuk orang-orang yang kalah (dalam undian). Maka dia ditelan oleh ikan besar dalam keadaan tercela. Maka sekiranya dia tidak termasuk orang yang banyak berzikir (bertasbih) kepada Allah, niscaya dia akan tetap tinggal di perut (ikan itu) sampai hari kebangkitan. "Kemudian Kami lemparkan dia ke daratan yang tandus, sedang dia dalam keadaan sakit. Kemudian untuk dia Kami tumbuhkan sebatang pohon dari jenis labu. Dan Kami utus dia kepada seratus ribu (orang) atau lebih, sehingga mereka beriman, karena itu Kami anugerahkan kenikmatan hidup kepada mereka hingga waktu tertentu.”

religion

2343

Gurita adalah salah satu hewan yang hidupnye di terumbu karang. Ntu hewan memiliki 8 lengan (bukan tentakel) dengan alat pengisapnye berupa bulatan-bulatan cekung pada lengan yang digunakan untuk bergerak di dasar laut dan menangkap mangsanye yang bakal jadi ganyemannye. Lengan gurita merupakan struktur hidrostat muskuler yang hampir seluruhnya terdiri dari lapisan otot tanpa tulang atau tulang rangka luarnye. Gurita tidak memiliki cangkang sebagai pelindungnye di bagian luar seperti halnya Nautilus dan tidak memiliki cangkang dalam atau tulang seperti sotong dan cumi-cumi. Paruh adalah bagian terkeras dari tubuh gurita yang digunakannye sebagai rahang untuk membunuh mangsa dan menggigitnye menjadi bagian-bagian kecil. Gurita selain termasuk dalam kelompok seafood, bayinye gurita sering dijadiin ganyeman di sushi dan ganyeman jepang dijadiin isiannye takoyaki.

food & beverages

2846

Ragam kuliner yang berasal dari Provinsi Sulawesi Selatan memiliki ragam keunikkan cita rasa yang menggugah selera ngegares kite. Berkat kekayaannye budaya dari empat etnik utama di Sulawesi Selatan yaitu Makassar, Bugis, Toraja, dan Mandar menghasilkannye perpaduan cita rasa yang khas. Bagi siapepun yang berkunjung ke sana, maka wajib mencicipi kuliner khas Sulawesi Selatan. Barobbo merupakan ganyeman khas Sulawesi Selatan yang dibuat dari jagung. Kagak lupa, dicampur dengan sayur-sayuran dan bahan lainnye. Bisa juga ditambahkannye irisan, ayam, ikan, udang, dan lainnye sesuai selera. Ganyeman ntu memiliki cita rasa yang ringan jika dibandingkannye dengan ganyeman khas Sulawesi Selatan lain yang mayoritas kaya bumbu dan terbuat dari daging.

culture & heritage

6781

Kira-kira pada tahun 2019, teman saya yang mengetahui kalau saya punya hobi jeprat jepret minta tolong ke saya untuk menemaninya nembeli kamera bekas untuk putrinya. Putri teman saya ini pada waktu itu hampir lulus SMA/SMU dan berencana ingin melanjutkan kuliah jurusan desain komunikasi visual (DKV). Berdasarkan hal tersebut, sebagai bapak yang baik, ia ingin melengkapi kebutuhan anaknya untuk sekolah nanti. Akan tetapi, teman saya ini memiliki kebiasaan dan keahlian membeli barang-barang bekas tapi menurutnya masih bagus atau yang rusak namun bisa diperbaiki lagi secara murah, karena membeli barang-barang yang nantinya mengalami penurunan nilai (seperti mobil, tv layar datar + sound theater, iPhone 7 Plus 128 GB, MacBook Air, dsb.) menurutnya adalah sebuah pemborosan. Maka untuk kamerapun, teman saya juga ingin mencari kamera bekas yang masih dalam kondisi mulus. Ia menggunakan aplikasi O*x untuk mencari kamera yang ia inginkan, membuat kontak dengan si penjual, negosiasi harga via telepon, lalu membuat janji temu. Demi keamanan kedua belah pihak, maka pertemuan diputuskan untuk dilakukan pada siang hari, di tempat ramai. Jadi kami bertemu di Keude Kupie (tempat ngopi-ngopi a la Aceh).

technology

7640

Kayaknye, semua jaman sekolah aye sejak SD sampe SMA, pasti ade mata pelajaran olahraga bola basket. Bahkan dalem satu jenjang sekolah, bisa beberape kali ade entu jenis olahraga di mata pelajarannye. Basket entu termasuk olahraga buat bocah Sekolah Dasar alias SD. Olahraga yang ngelibetin bola dan kudu dimasukin ke suatu ring atau keranjang bolong di tiang entu katenye merupakan cara efektif buat bikin para bocah aktif secara fisik. Olahraga bola basket juga bakalan macu para bocah buat belajar bermain dan bekerja secara tim. Kagak entu doang, para bocah juga bisa belajar kontrol badannye lewat metode “defense” dan “offense” pade pelaksanaan olahraga bola basket. Nah hal entu bakalan ningkatin keterampilan pada hal kecekatan, kekuatan otot, dan bisa ngelatih pemikiran para bocah karena die kudu kerja sama dengan beragam anggota timnye buat cetak gol.

sports

6843

Elu orang Jakarta? Atau elu mau ke Jakarta? Doyan makanan legendarisnye Jakarta yang namanye Soto Betawi kagak? Nah kalo elu doyan, aye mau rekomendasiin waroeng makan yang nyediain Soto Betawi legendaris. Buat elu yang belom pernah nyobain atau bahkan kagak doyan Soto Betawi, aye jamin bakalan doyan! Nah, waroeng makan yang nyediain Soto Betawi legendaris entu namanye “Soto Betawi Hj. Husein”. Soto Betawi Hj. Husein ini dikate sebagai “Soto Betawi legendaris". Beuh, mantep bener julukannye! Udeh kebayang deh, rasanye pasti enak bener! Nah, Soto Betawi Hj. Husein ini letaknye di daerah Jakarta Selatan. Buat harganye, elu kagak perlu keluarin duit banyak-banyak. Entu karena satu porsi Soto Betawi legendaris itu cuma 32 rebu aje. Jadi tunggu ape lagi lu? Gas deh ke sono!

food & beverages

7021

Elu tau kagak, kalo selain banyak macemnye, hobi entu juga banyak manfaatnye? Misalnye nih, elu hobi baca buku. Nah dari kegiatan hobinye elu yang doyan baca buku, elu bisa dapet beragam ilmu. Dari baca buku, selaen elu dapet ilmu, elu juga bisa ningkatin ide elu. Selaen hobi baca buku, hobi melukis juga ada manfaatnye! Buat oraang yang hobinye ngelukis, pasti seneng kan kalo bisa ngelakuin entu hobi? Nah selaen seneng, selama ngelakuin hobi ngelukis, otak lo juga bisa berkembang, ningkatin konsetrasi, nalar logis, dan pastinye ngejaga mood elu! Jadinye, punya hobi dan ngelakuinnye entu hal yang baek. Tapi inget ye, jangan berlebihan sampe lupa waktu. Kewajiban tetep harus jadi prioritasnye elu. Oke?

leisures

132

Adè sêbuah hotèl bêsêjarèh di Surabaya. Hotèl nyang bêrlokasi di Jalan Tunjungan 65 êni dibangun padè 1 Juni 1910 amè Sarkiês bêsodarè. Awalnyè hotèl êni bêrnamè Hotèl Oranjê karna bangunannyè bêwarnè oranyê. Hotèl dibangun buat ngasih pênghormatan kêpadè Bêlanda nyang wayah ntu adè di Surabaya. Padè 19 Sèptèmbêr 1945 adè pêristiwè pênyoèkan warnè biru padè bêndèra Bêlandè nyang bêkibar di hotèl ini. Bangunan nyang karang bêwarnè putih gading êni mêrupakan hotèl bintang limè dêngan total 143 pangkèng di lantè atu amè duè. Hotèl êni masing têtêp ngêmêrtahanin gayè arsitèktur art dèco. Lukisan-lukisan nyang nampilin kêadèan Surabaya tèmpo dulu jugè têrtatè apik di tèmbok lobi hotèl. Karang hotèl êni bêrnamè Hotèl Majapahit.

leisures

4142

Hal laen nyang mesti diperhatiin bener-bener tuh juga kendaraan nyang kite pake, karna kalo kaga kendaraan kite pan pasti kaga nyampe. Kebeneran aye berangkat ke Kuningan Jawa Barat tuh naek mobil elf, mobilnye sih bagus, nyaman juga mobilnye, terus supirnye juga bawa kaga ugal-ugalan. Sebenernye juga aye rada takut tuh karna katanye supirnya baru pulang pisan tuh dari Bandung, udeh gitu mobil nyang dipake juga sama. Cuma kan kalo mau pegih-pegih jauh mesti berdoa trus serahin semuanye ama Allah ta ala. Selama perjalanan tuh lancar, cuma pas mau keluar tol cirebon sempet ade masalah, mobilnye tuh bau sangit gitu trus ac juga kaga berasa jadi panas, nah kebeneran aye dibalakang supir trus ngerasa mesinnye panas banget. Untungnye udeh mau deket hotel jadi mobinye bisa langsung di bawa ke bengkel, pelanyanannya sih memuaskan jadi kaga ampe jadi masalah gede.

leisures

6273

Apanan kalo nglenyom sayur-sayuran barang pasti kudu merhatiin cara ngolahnye. Sayur nyang jadi kedemenan orang nyang punye diabetes mah sayur pare. Sayuran eni punye ciri nyang gampang diinget, rasanye pait banget. Sayur ijo bekulit kasar eni sumber vitamin ama mineral nyang antep bener. Ngleyom pare katenye sih bisa ngurangin gejala penyakit kayak kolesterol, bikin adem gula darah, ampe ningkatin produksi ASI di ibu nyang lagi nyusuin. Cara masak pare biar kagak pahit ntu milih pare nyang masih muda terus bersihin make cara ngikis permukaan parenye. Abis ntu potong dah tipis-tipis, rendem di aer garem paling bantar 20-30 menit. Pas masak bisa direbus ame daon jambu biji atawa ame garem, gula, terus cuka. Cara nyang paling sering dipake buat ngolah pare ntu dikasih bumbu pedes ame gurih.

food & beverages

7236

Elu tau kagak, kalo pas abad pertengahan – sekitar abad ke-8 sampe abad ke-12 Masehi – Islam entu jadi sumber ilmu pengetahuan dan penemuan? Pas entu, banyak bener tokoh ilmuwan dari berbagai bidang yang muncul di Peradaban Islam. Setelah mereka lahir dan muncul sebagai ilmuwan di entu masa, mereka berkontriusi ke dalam berbagai bidang. Mereka jadi ilmuwan, mereka nemuin ini-itu, intinye mereka bener-bener berkontribusi dalam peradaban. Bahkan ada juga yang nguasain berbagai disiplin ilmu sekaligus. Beberape tokoh Islam yang jadi ilmuwan di peradaban Islam entu ada; Ibnu Sina (die seorang filsuf, ilmuwan, dan dokter), Al Khawarizmi (ilmuwan Matematika), Al Kindi (penulis terkait ilmu beragam bidang), Abdul Wafa (ngembangin metode trigonometri) dan laennye. Nah entu die beberapa tokoh keagamaan yang jadi ilmuwan pas peradaban agama Islam.

religion

565

Talindo atau popondi adalah salèh atu alat musik tradisional nyang bêrasal dari Toraja, Sulawèsi Sêlatan. Katè 'tolindo' mêrupakan sêbutan bagi orang-orang di daèrah Bugis, sêdêngkan katè 'popondi' mêrupakan sêbutan nyang sêring dilontarin olèh orang-orang nyang bêrasal dari daèrah Makassar. Alat musik êni dikêjè dari kayu solid, sênar, amè batok kêlapè. Talindo atau popondi punyè bêntuk nyang unik, yakni bêrbêntuk busur kayak tanduk sampi atau kêbo nyang bêtumpu padè batok kêlapè. Alat musik tradisional êni têrmasup jênis sitar bêrdawèi atu karna èmang tibang punyè atu sênar. Carè maènin talindo atau popondi dêngan carè dipêtik. Ngasilin bunyi dawèinyè dêngan carè digèsèkin ngêgunèin alat khusus nyang dikêjè dari bilèh bambu amè tali nyang padè akhirnyè ngêluarin suarè nyang khas.

culture & heritage

7335

Rumah adat di Indonesia entu macem-macem bener soalnye Indonesia entu kan katenye negara yang kaya suku dan budaya. Jadinye kagak heran kalo nyatanye Indonesia pun punya banyak bener jenis rumah adat dan sesuai dengan daerahnye. Kalo diitung berdasarkan jumlah provinsi, setidaknye ade 34 jenis rumah adat. Nah tapinye, tiap provinsi pun bahkan punya rumah adat lebih dari satu. Macem-macem rumah adat di Indonesia entu ade; Rumah Kebaya, Rumah Sunda, Rumah Joglo, Rumah Panjang, Rumah Limas, Rumah Tambi, Rumah Honai, Rumah Gadang, Rumah Baileo, Rumah Tambi, dan laennye. Banyak bener deh rumah adat di Indonesia, soalnye satu provinsi aje kadang ade rumah adat lebih dari satu.

culture & heritage

4164

Ketentuan di kelas belajar bikin kue di kelas private joyful tuh sama sekali kaga merugikan kite, sekali pertemuan kite tuh dapet waktu nyang lama sekitar 3 jam. Hasil kue nyang kite bikin tuh udeh jadi milik kite, jadi boleh deh tuh langsung dimakan ato dibawa pulang buat dicicipin keluarga. Chef nyang ngajarin juga chef ahli nyang udeh 20tahun dibidangnye. Kalo kite kaga ade waktu tuh buat pergi ke tempat lesnye kite bisa tuh minta pengajarnye buat dateng ke rumah kite, wah bener-bener bukan maen ye pelayanannye, mau gimana aje tetep diusahain. Semisalnye kite bingung nih mau bikin ape, kite bisa milih tuh resep apa nyang mau dipake trus itu tuh udeh disediain ama pihak joyfulnye.

leisures

175

Decluttering atau ngêrapiin adalah istilèh nyang digunèin buat aktipitas nyirtir atau milah barang nyang udèh kagak kêpakè di dalêm rumèh. Kêadèan rumèh nyang sêmrawut sêringkali ngêningkatin strès. Mênurut sêbuah pênêlitian, orang nyang rumèhnyè rapi punyè tingkat hormon kartisol nyang lêbih rêndèh daripadè orang nyang rumèhnyè sêmrawut. Sêlaèn ntu, kêadèan rumèh nyang rapi cêndêrung punyè idup nyang lêbih sèhat. Krèatipitas amè idè-idè jugè bakal lêbih gampang nongol dari kêadèan rumèh nyang rapi. Padè dasarnyè, ngêrapiin rumèh adalah carè buat ngêrawat diri dèwèk jadi lêbih baèk. Kêbiasèan ngêrapiin êni jugè bisè ngingêtin êlu amè barang-barang nyang udèh êlu punyè sêhinggè bisè ngurangin pêrilaku konsumtip.

leisures